पंजाब के बाद AAP की नजर छत्तीसगढ़ पर, गोपाल राय 2 दिन दौरे पर जाएंगे
पंजाब में प्रंचड बहुमत हासिल करने के बाद अब आम आदमी पार्टी आने वाले आगामी विधानसभा चुनाव की तैयारी में जुट गई है। आप के वरिष्ठ नेता और दिल्ली के पर्यावरण मंत्री गोपाल राय 2 दिन के दौरे पर छत्तीसगढ़ जाएंगे। गोपाल राय के साथ बुराड़ी से AAP के विधायक और पूर्वांचल विंग के प्रभारी संजीव झा भी मौजूद रहेंगे
नई दिल्ली: आम आदमी पार्टी हाल ही में विधानसभा चुनाव के आए नतीजों से काफी उत्साहित है। आप का अब अगला लक्ष्य उन राज्यों पर है जहां कांग्रेस की सत्ता मौजूद है। इसी क्रम में आप पार्टी के वरिष्ठ नेता गोपाल राय दो दिन के दौरे पर छत्तीसगढ़ के लिए जाएंगे। इस दौरे में वो प्रदेश के कार्यकर्ताओं और नेताओं के साथ मुलाकात करेंगे। गोपाल राय छत्तीसगढ़ की राजधानी रायपुर में पार्टी के नए कार्यलय का भी उद्धाटन करेंगे। गोपाल राय के साथ दिल्ली से पार्टी के विधायक संजीव झा भी मौजूद रहेंगे।   पंजाब में आप को मिली ऐतिहासिक जीत को लेकर रायपुर में विजय यात्रा भी निकाली जाएगी। 21 मार्च को रायपुर में आम आदमी पार्टी विजय यात्रा निकालकर आने वाले चुनाव के लिए माहौल बनाने का काम करेगी। आम आदमी पार्टी मुख्य तौर पर ज्यादा से ज्यादा लोगों को जोड़ने का काम शुरु करने जा रही है। राज्य के अंदर बड़े पैमाने पर सदस्ता अभियान की शुरुआत की जाएगी। वहीं पार्टी के नेताओं और कार्यकर्ताओं के साथ गोपाल राय बैठक भी करेंगे। छत्तीसगढ़ में आप पार्टी अपने सगठन को मजबूत करने कोशिशों में जुट गई है छत्तीसढ़ में आप की झाडू चलाने के लिए सारी रणनीति बनाई जा रही है । पंजाब विधानसभा चुनाव के नतीजों ने आम आदमी पार्टी के लिए सभी समीकरणों को बदल कर रख दिया है। पार्टी की खास तौर पर उन राज्यों पर नजर है जहां कांग्रेस की सरकारें मौजूद हैं। दिल्ली और पंजाब में जनता ने कांग्रेस की जड़ों को उखाड़ कर AAP को चुना है। पार्टी नेताओं का मानना है कि भारतीय राजनीति में अब वो एक अहम विकल्प के तौर पर देखी जाने लगी है। यही वजह कि आप पूरी ताकत के चुनावों में उतरने जा रही है।  गौरतलब है कि छत्तीसगढ़ में 2023 विधानसभा चुनाव होने हैं, लेकिन AAP अपनी जमीन को मजबूत करने के लिए अभी से जुट गई है।